text: [{"text_idx": "#000000", "text": "F\u00f8roysku U17-kvinnurnar taptu EHF Championship ha\u0301lvfinaluna fyri Slovenia. Dysturin enda\u00f0i 31-25, eftir ha\u0301lvleiksst\u00f8\u00f0una 15-11. F\u00f8royar skulu nu\u0301 sp\u00e6la mo\u0301ti Litava um tri\u00f0ja pla\u0301ss i\u0301 kappingini."}, {"text_idx": "#000001", "text": "Li\u00f0ini fylgdust fyrru helvt av fyrra ha\u0301lvleiki, ta\u0301 st\u00f8\u00f0an var 7-7. Ta\u00f0 vo\u0301ru serliga bakkarnir Silja Geirsdo\u0301ttir Eystberg og Fjo\u0301la Skaalum Vilhelm, sum saman vi\u00f0 h\u00f8gra vongi Rakul Borgarli\u0301\u00f0 Joensen, sum vo\u0301ru ey\u00f0sy\u0301ndar fyrstu l\u00f8tuni. Eftir hetta ste\u00f0ga\u00f0i eitt sindur upp hja\u0301 F\u00f8royum og vunnu Slovenia seg nu\u0301 fram um vi\u00f0 n\u00f8krum ma\u0301lum. Li\u00f0ini fo\u0301ru til ha\u0301lvleiks vi\u00f0 15-11 til Slovenia.Ta\u00f0 vo\u0301ru okkara, sum byrja\u00f0u seinna ha\u0301lvleik betri og minka\u00f0u okkara um munin til 15-14. T\u00e6r slovensku erna\u00f0ist to\u0301 aftur og vunnu s\u00e6r uppaftur eina 6 ma\u0301ls lei\u00f0slu til 22-16 og dysturin sy\u0301ndist at gleppa fyri F\u00f8royar. Okkara minka\u00f0u aftur mum munin til 22-18, men n\u00e6rri komu F\u00f8royar onganti\u0301\u00f0 og vo\u0301ru ta\u00f0 Slovenia, hildu lei\u00f0sluna og enda\u00f0i dysturin 31-25."}, {"text_idx": "#000003", "text": "F\u00f8royar skulu nu\u0301 sp\u00e6la mo\u0301ti Litava um tri\u00f0ja pla\u0301ss i\u0301 kappingini. Dysturin ver\u00f0ur sunnudagin kl. 12.30. Ovastu try\u0301 li\u00f0ini i\u0301 kappingini vinna s\u00e6r pla\u0301ss i\u0301 U19 EM-endasp\u00e6linum i\u0301 2025. Dysturin kann stroymast a\u0301 . Lesi\u00f0 annars alt um kappingina, u\u0301rslit, st\u00f8\u00f0ur o.a. her: W17 EHF Championships 2023 ()"}, {"text_idx": "#000007", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000010", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]